25. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 88 της 31 Μαρτ./14 Απρ.1987 (ΦΕΚ Α΄ 49) Μέθοδος αλιείας με κουλούρα. Έχοντας υπόψη: 1.Τις διατάξεις της παρ. 1 του άρθρ. 10 του Ν.Δ. 420/70 «Αλιευτικός Κώδιξ» (ΦΕΚ 27/31.1.1970 τ.Α΄). 2.Την αριθ. 105/4-12-86 γνωμοδότηση του Συμβουλίου Επικρατείας, με πρόταση του Υπουργού Γεωργίας, αποφασίζουμε: Άρθρ.1.-Η αλιεία με τη μέθοδο της «κουλούρας», δηλαδή διχτυωτού αλιευτικού εργαλείου που ρίχνεται από αλιευτικό σκάφος στη θάλασσα σε σχήμα κύκλου και ανασύρεται με βαρούλκο (μαγγάνα) ή τα χέρια και με κίνηση του σκάφους προς το δίχτυ, καθορίζεται από τις διατάξεις του παρόντος. Άρθρ.2.-1.Το χρησιμοποιούμενο δίχτυ θα έχει διαστάσεις μήκους μέχρι πεντακόσια (500) μέτρα, και συνολικό ύφος (άλτος) μέχρι δεκατρία (13) μέτρα, από τα οποία έχει δέκα (10) μέτρα επιτρέπεται να είναι μανωμένο. Το επάνω τμήμα του διχτύου (σαρδόνι), που θα είναι απλό δίχτυ, θα είναι τουλάχιστον ένα (1) μέτρο και το κάτω σαρδόνι, επίσης απλό δίχτυ, θα είναι τουλάχιστον δύο (2) μέτρα. Το άνοιγμα του ματιού του διχτύου σε ολόκληρη την επιφάνειά του, ενώ θα είναι βρεγμένο, δεν θα είναι μικρότερο από 22 χιλιοστά. 2.Για την αλιεία αποκλειστικά μεταναστευτικών ψαριών το χρησιμοποιούμενο δίχτυ θα είναι απλάδι με ύφος (άλτος) μέχρι τριάντα (30) μέτρα, μήκος μέχρι εξακόσια (600) μέτρα και το άνοιγμα του ματιού του διχτύου, ενώ θα είναι βρεγμένο, τουλάχιστον σαράντα (40) χιλιοστά. 3.Η αλιεία με κουλούρα θα γίνεται σε απόσταση τουλάχιστον τριακοσίων (300) μέτρων από την ακτή. Άρθρ.3.-1.Απαγορεύεται η χρησιμοποίηση φωτεινών πηγών κατά την αλιεία με το εργαλείο αυτό (κουλούρα). 2.Απαγορεύεται η πρόκληση θορύβου (βόλασμα) με οποιοδήποτε τρόπο ή εργαλείο, εκτός από τον ήχο της μηχανής του σκάφους. 3.Απαγορεύεται η χρησιμοποίηση στίγκας και η ύπαρξη μεταλλικών δακτυλίων (χαλκάδων) στο σκάφος. 4.Απαγορεύεται κάθε παραλλαγή της μεθόδου που περιγράφεται στις διατάξεις του παρόντος. Στον Υπουργό Γεωργίας αναθέτουμε τη δημοσίευση και εκτέλεση του παρόντος Διατάγματος. (Αντί για τη σελ. 270,01(γ) Σελ. 270,01(δ) Τεύχος 1185-Σελ.59 Προστασία Αλιείας 13.Ζ.γ.20-25 